L 360/30 Den Europæiske Unions Tidende 7.12.2004 KOMMISSIONENS BESLUTNING af 6. december 2004 om ændring og berigtigelse af beslutning 2004/4/EF om bemyndigelse af medlemsstaterne til midler- tidigt at træffe hasteforanstaltninger mod spredning af Pseudomonas solanacearum (Smith) Smith, for så vidt angår Egypten (meddelt under nummer K(2004) 4602) (2004/836/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (!), særlig artikel 16, stk. 3, og ud fra følgende betragtninger: (1) — I henhold til Kommissionens beslutning 2004/4/EF ?) forbydes i princippet indførsel på EFs område af knolde af Solanum tuberosum L. med oprindelse i Egypten. Som undtagelse kan sådanne knolde med oprin- delse i »skadegørerfrie områder« i importsæsonen 2003/04 føres ind på EFs område, forudsat at bestemte betingelser overholdes. (2) Der blev i importsæsonen 2003/04 påvist en række tilfælde af Pseudomonas solanacearum (Smith) Smith, og Egypten besluttede selv at forbyde al eksport af egyptiske kartofler til EF fra den 9. april 2004. (3) — Situationen blev taget op til fornyet vurdering. Egypten informerede Kommissionen om, at der ville blive truffet strenge foranstaltninger over for producenter, inspek- tører, eksportører og pakkecentraler, som ikke overholder Egyptens instrukser vedrørende eksport af kartofler til Fællesskabet. Der blev truffet yderligere foranstaltninger med hensyn til identifikation af de skadegørerfrie områder, nedsættelse af plantesundhedscertifikatets gyldighed fra 15 til syv dage, forøgelse af antallet af inspektører, strengere regler om mærkning af sække og skærpede bestemmelser for virksomheder, som ønsker at eksportere kartofler til Fællesskabet. (4) — På baggrund af oplysningerne fra Egypten har Kommis- sionen fastslået, at der ikke er risiko for spredning af ()) EFT L 169 af 10.7.2000, s. 1. Senest ændret ved Kommissionens direktiv 2004/102/EF (EUT L 309 af 6.10.2004, s. 9). () EUT L 2 af 6.1.2004, s. 50. Pseudomonas solanacearum (Smith) Smith ved indførsel til Fællesskabet af knolde af Solanum tuberosum L., der har oprindelse i skadegørerfrie områder i Egypten, forudsat at bestemte  betingelser  overholdes. I importsæsonen 2004/05 bør indførsel på EFs område af knolde af Solanum tuberosum L. med oprindelse i Egypten derfor være tilladt. (5) — Endvidere bør visse fejl i teksten berigtiges. (6) Der bør derfor foretages ændringer i beslutning 2004/4/EF. (7) De i denne beslutning fastsatte foranstaltninger er i over- ensstemmelse med udtalelse fra Den Stående Komité for Plantesundhed — VEDTAGET FØLGENDE BESLUTNING: Artikel 1 I beslutning 2004/4/EF foretages følgende ændringer: 1) Artikel 2 ændres som følger: a) I stk. 1 ændres »2003/04« til »2004/05«. b) I stk. 2 ændres »2003/04« til »2004/05«. 2) I artikel 3 ændres »2003/04« til »2004/05«. 3) I artikel 4 ændres »30. august 2004« til »30. august 2005«. 4) I artikel 7 ændres »30. september 2004« til »30. september 2005«. 5) I bilaget foretages følgende ændringer: a) Ipunkt 1, litra a), udgår »som fastslået af Kommissionen«. b) I punkt 1, litra b), nr. iii), ændres »2003/04« til »2004/05((.